Lolland-Falsters Stifts-Tidende, 1846-11-09
Nykjøbing, den 9de Novbr. Vi tillade os at henlede Publicums Opmærksomhed paa de af Hr. Catechet Tuxen i Stubbekjøbing udarbeidede naturhistoriske Tabeller, der i disse Dage have forladt Pressen. Forfatteren har synligen anvendt overordentlig Flid paa et Arbeide, der maa have frembudt ikke faa Vanskeligheder og gjort Fordring paa en høi Grad af Kundskab og Udholdenhed, og det forekommer os ogsaa at han med særdeles Held har løst sin Opgave, saa at man i disse Tabeller vil finde et let anvendeligt, til sin Bestemmelse svarende Hjælpemiddel til Brug ved den hidtil i vore Skoler kun altfor meget forsømte Underviisning i Naturhistorien. Det er en Mærkelighed i vore Dage, at Kundskab til Naturen ingenlunde synes at fordres til almindelig Dannelse, saa det ikke er sjeldent at træffe den største Uvidenhed i Naturvidenskabernes, men især Natur historiens første Grunde. Om ogsaa Aarsagen hertil for en Deel er at søge i Tidsalderens, speculative Retning, der ofte forsmaaer dette Studium som en uværdig Beskjæftigelse for den høiere stræbende Aand, denne Kundskab, der ligesom kan tages og gribes med Hænderne, saa er dette dog ingenlunde Hovedgrunden til den temmelig almindelige Ligegyldighed for Naturen. Snarere maa den vistnok søges i, at der i Skolerne enten slet ikke gives Underviisning i Naturhistorie, eller paa en saa mangelfuld og lidet tiltrækkende Maade, at Ungdommen, istedetfor at bibringes Kjærlighed til denne Videnskab, trættes ved en Mængde udenadlærte Navne og tørre bemærkninger, som kun give et sørgeligt billede af Naturens Undere. Ved kan det ikke nægtes, at ogsaa i denne Henseende Fremskridt ere gjorte, og at paa mange Steder Aanden er traadt i Stedet for det døde Bogstav, hvilket har forskaffet os ikke saa især yngre Naturhistoriens Dyrkere og Yndere; men lige saa lidt kan det nægtes, at endnu saare Meget staaer, tilbage. J de lavere Skoler, hvor Naturhistorien ikke særskilt læres, indskrænker den Kundskab, som kan bibringes Ungdommen, sig til de korte og mildest talt forældede Udtog, som Læsebøgerne indeholde. J de høiere Skoler derimod mangle, som det synes, hensigtsmæssige Lærrebøger, idet de forhaandenværende enten i den ene eller anden Henseende ere utilfredsstillende, hvorom Enhver, som vil gjøre et Valg imellem dem, tilfulde vil overtydes. – Overbeviisningen om, at Underviisning i Naturhistorie, hvis den ellers skal bringe nogen Frugt, fremfor Alt maa gjøres tiltrækkende, og at dette kun kan skee ved et livligt mundtligt Foredrag, har foranlediget Udgivelsen af de naturhistoriske Tabeller til Dyreriget, hvoraf første Halvark nu foreligger Publicum, og som, hvis de vinde bifald, ville udgjøre i det Hele 6 Halvark med en Tabel over enhver enkelt Dyreclasse. Disse Tabellers Hensigt er at træde istedetfor de brugelige Lærrebøger, og for Læreren være en Ledetraad, hvortil Foredraget knyttes; for Eleverne en Veiledning til et almindeligt Overblik og et Hjælpemiddel til at fastholde det Hørte. Ved Siden heraf vil det imidlertid være uundgaaeligt nødvendigt at betjene sig af et naturhistorisk Atlas, f. Ex. Naumanns, der indeholder en Mængde rigtignok temmelig smaae, men ret gode Afbildninger, og som illumineret kun koster 6 Rbd. For Lærere, som ikke specielt have lagt sig efter Naturhistorien, anbefales Kaups fortræffelige og yderst billige: "Das Thierreich in seinen Hauptformen, med mange udmærkede Træsnit. Ligeledes afgiver: Milne-Edwards Cours dementaire de oologie, som ogsaa indeholder meget gode Træsnit, en fortinlig, vel endeel dyrere, men ogsaa udførligere Haandbog.